EkBass/fiwiki-20250220-pages-articles huggingface dataset:
Verovirasto

Verovirasto (, aiemmin Valtion verovirasto ja Veroviranomainen) on Ruotsissa valtion verohallinnosta vastaava viranomainen. Sen toimialaan kuuluu muun muassa yksityishenkilöiden, yksityisten elinkeinon harjoittajien ja muiden yritysten verotus, arvonlisäverotus ja työnantajamaksujen kerääminen. Virastolla on oikeus kaikkien tulotietojen saamiseen ja keräämiseen sekä velvollisuus ilmoittaa verorikoksista ja verosrikosepäilyistä. Veroasioiden lisäksi virasto vastaa myös väestökirjanpidosta, siihen liittyen nimenvaihdoksista sekä myöntää virallisia henkilökortteja. Veroviraston logon on suunnitellut muotoilija Lars Laurentii, ja se kuvastaa rahavirtaa. Vastaava logo on ollut myös Valtion veroviraston ja muiden veroviranomaisten käytössä. == Toiminta == Verovirastolla on noin 10 600 työntekijää. Verotoimistoja löytyy kaikkialta Ruotsista, mutta niiden palveluvalikoima vaihtelee konttoreittain. Toiminta on jaettu yksiköihin, joita ovat vero-osasto, suuryritysosasto, kuluttaja- ja kiinteistöosasto, asiakaspalveluosasto, viestintäosasto, IT-osasto, HR-osastoja hallinto-osasto.. Veroviraston pääkonttori sijaitsee Solnassa. == Palvelut == Verovirasto tiedottaa verovelvollisia vuosittaisesta verojen maksusta. Viraston verkkosivuilla voi sähköisesti ilmoittaa tulojen muutoksista tai muista muuttuneista tiedoista. Vahvasta verkkopainotuksesta huolimatta palvelua tarjotaan myös puhelimitse, kirjeitse, verotoimistoissa ja sähköpostitse. Veroviraston pääasialliset asiointikielet ovat ruotsi ja englanti, mutta kansallisiin vähemmistöihin kuuluvilla, kuten ruotsinsuomalaisilla, on oikeus kotikunnasta riippumatta asioida Veroviraston kanssa omalla äidinkielellään. ===Henkilökortti=== Verovirasto on myöntänyt 1. kesäkuuta 2009 lähtien henkilökortteja asukkaille, jotka on merkitty Ruotsin väestörekisteriin, joilla on ruotsalainen henkilötunnus sekä kykenevät todistamaan henkilöllisyytensä. Henkilökortilla on ruotsalainen SIS-merkintä, joka tekee siitä kauttaaltaan pätevän henkilötodistuksen Ruotsissa. Verovirasto alkoi valmistaa henkilökortteja, kun sekä Posten että Svensk kassaservice lopettivat henkilökorttien valmistuksen, ja ainoaksi henkilötodistukseksi jäi kansalaisuuden vaativa kansallinen henkilökortti ja pankkien omat henkilökortit, jotka monesti vaativat pitkän asiakkuuden. Kortti mahdollistaa sähköisen tunnistautumisen. == Lähteet == == Aiheesta muualla == * Veroviraston verkkosivut * Organisaatio – kartta veroviraston toimialueista ja niiden verotoimistoista (PDF) Luokka:Ruotsin valtion virastot
Enonjärvi

Enonjärvi voi tarkoittaa seuraavia: * Enonjärvi, järvi Joensuussa * Enonjärvi, järvi Karstulassa * Enonjärven rautatieasema, lakkautettu rautatieasema Jyväskylän-Haapajärven radalla Kannonkoskella. == Katso myös == * Enojärvi
Michu Meszaros

Michu Meszaros (1. lokakuuta 1939 Budapest – 13. kesäkuuta 2016) oli unkarilaissyntyinen yhdysvaltalainen näyttelijä. Hänessä oli erikoista se, sillä hän oli 84 senttimetriä pitkä. Hän aloitti uransa sirkuksessa. Yhdysvalloissa hän näytteli muun muassa televisiosarjassa Alf. Meszaros kuoli 76-vuotiaana 13. kesäkuuta 2016. ==Lähteet== == Aiheesta muualla == * Luokka:Yhdysvaltalaiset näyttelijät Luokka:Lyhytkasvuiset henkilöt Luokka:Vuonna 1939 syntyneet Luokka:Vuonna 2016 kuolleet
Haukkamäen koulu

Haukkamäen koulu on peruskoulun alakoulu Karkkilassa Högforsin ruukkimiljöössä, osoitteessa Vanha Turuntie 28. Koulu on perustettu Högfors- tehtaan kouluksi vuonna 1899. Sitä laajennettiin ja peruskorjattiin 2006–2007. Lukuvuonna 2017–2018 Haukkamäen koulussa on 145 oppilasta. ==Lähteet== ==Kirjallisuutta== Luokka:Karkkilan rakennukset ja rakennelmat
George Sassoon

George Sassoon (30. lokakuuta 1936 – 8. maaliskuuta 2006) tuli tunnetuksi esittämästään väitteestä, että Mooseksella oli käytössään ydinkäyttöinen kone, joka tuotti mannaa erämaavaelluksella. == Elämä == George Sassoon oli runoilija Siegfried Sassoonin ainoa lapsi. Hänen vanhempansa erosivat vuonna 1947 ja George vietti paljon aikaa äitinsä luona Mullin saarella Skotlannissa. Sassoon kokeili eri ammatteja mutta lähinnä hallitsi isänsä kirjallista ja muuta jäämistöä. Sassoon kuoli 69-vuotiaana syöpään. Hänet on haudattu Mullin saarelle. == Tuotanto == George Sassoon julkaisi kolme kirjaa. Hänen rajatietopiireissä huomiota saanut teoksensa, yhdessä Rodney Dalen kanssa kirjoitettu The Manna Machine sisälsi väitteen, että Mooses säilytti liiton arkissa ydinreaktoria, joka käytti mannakonetta, joka tuotti ravintoa levästä. Kone puhdistettiin kerran viikossa, mistä sai alkunsa sapatin vietto. Sassoon ja Dale väittivät, että tämä tieto on kätketty juutalaisiin teksteihin, kuten 1200-luvun kirjoituskokoelmaan Zohariin, josta he julkaisivat oman käännöksensä. == Teokset == * Sassoon, George; Dale, Rodney (1978). The Kabbalah Decoded. A New Translation of the 'Ancient of Days' Texts of the Zohar. * Sassoon, George; Dale, Rodney (1978). The Manna Machine. London: Sidgwick and Jackson. * Sassoon, George (1986). The Radio Hacker's Codebook. == Lähteet == Luokka:Brittiläiset henkilöt Luokka:Näennäishistoria Luokka:Vuonna 1936 syntyneet Luokka:Vuonna 2006 kuolleet
Safa Hovinen

Safa Hovinen (s. 1987 Oulu) on suomalainen graafinen suunnittelija ja muotoilutoimisto Merkityksen toimitusjohtaja. Hovinen valmistui taiteen maisteriksi Aalto-yliopiston taiteiden ja suunnittelun korkeakoulusta. Hän on suunnitellut muun muassa yritysilmeitä, logoja, kirjasintyyppejä ja kirjoja. Hovisen töihin lukeutuva Mira Kallio-Tavinin ja Jouko Pullisen toimittama teos Conversations on Finnish Art Education palkittiin Vuoden 2015 kauneimmat kirjat -kilpailussa. Myös hänen suunnittelemiaan logoja on palkittu. ==Lähteet== ==Aiheesta muualla== * Merkitys — Design studio in Helsinki Muotoilutoimisto Merkityksen verkkosivusto. Luokka:Suomalaiset graafiset suunnittelijat Luokka:Vuonna 1987 syntyneet Luokka:Elävät henkilöt
Jonas Peusa

Jonas Peusa (22. marraskuuta 1867 – 29. kesäkuuta 1932) oli suomalainen Karjalankannaksen Koivistolta kotoisin ollut liikemies ja kauppaneuvos.Kurt Ratia, Koiviston kirkon kattokruunut Mäntsälässä ja Pornaisissa, Koiviston viesti N:o 8 Elokuu 2010 s.8 (Archive.org) Peusan isä kauppias Aleksander Peusa myi Pietarissa Suomesta tuotuja elintarvikkeita, kuten voita, palvilihaa ja suolattua ja tuoretta kalaa. Hän laajensi sitten liiketoimintaansa ja alkoi myydä halkoja ja riistalintuja tukuittain Pietariin. Peusan vuonna 1848 perustetun liikkeen päätoimialaksi muodostui kuitenkin Venäjältä tuodun viljan myynti Suomeen, ja lähes kaikki viljantuonti Venäjältä Suomeen tapahtui autonomian aikana Peusan liikkeen kautta. Jonas Peusa tuli liikkeen johtoon vuonna 1889 yhdessä veljensä Juha Peusan (1860–1940) kanssa. Hän sai kauppaneuvoksen arvon 1912. Ensimmäisen maailmansodan aikaan Peusat siirtyivät Pietarista Viipuriin ja jatkoivat liikettä siellä vuonna 1919 perustetun Veljekset Peusa ja Kumpp. Osakeyhtiön nimellä. Peusat harjoittivat myös laivanvarustusta. Peusan yhtiö sai 1920-luvun alussa venäläisen viljan yksinmyyntioikeuden Suomessa yhdessä suomenjuutalaisen liikemiehen David (Dave) Morduchin (1869–1945) toiminimen D. Morduchin kanssa. Vuonna 1925 Peusat ja David Morduch perustivat Viljantuonti Oy:n, jolle viljan yksinmyyntioikeus siirtyi. Morduch oli yhtiön toimitusjohtajana kuolemaansa saakka. Hänen jälkeensä yhtiön johtoon tuli Morduchin poika kauppaneuvos Leon Morduch (1897–1966). Yhtiö erikoistui viljan, rehun ja lannoitteiden kaupan järjestämiseen Suomen ja Neuvostoliiton välillä, ja se toi viljaa Suomeen myös muualta maailmasta.Suomalaiset talouden alan arvonimellä palkitut, SKS Biografiakeskus Suomen talouselämän vaikuttajat-verkkojulkaisu == Lähteet == Luokka:Suomalaiset liikemiehet Luokka:Suomalaiset kauppiaat Luokka:Kauppaneuvokset Luokka:Vuonna 1867 syntyneet Luokka:Vuonna 1932 kuolleet
Pikkutavi

Pikkutavi (Spatula hottentota) on sorsien heimoon kuuluva lintulaji. Sitä tavataan paikallisena Saharan eteläpuolisesta Afrikasta ja Madagaskarilta. Alalajeja ei tunnisteta. == Lähteet == Luokka:Lapasorsat
Etsijät (kirjasarja)

Etsijät on nuorten fantasiaromaanien sarja, jonka on kirjoittanut Erin Hunter. Sarjaan kuuluu kuusi kirjaa, ja siinä seikkailee karhuja. Erin Hunter on viiden kirjailijan yhteisnimi: Kate Cary, Cherith Baldryl, Tui Sutherland, Gillan Philip sekä Victoria Holmes. Kustantaja on HarperCollins. Sarjan eräitä hahmoja ovat Toklo, Kallik, Ujurak, Lusa, Ursa, Oka, Nisa, Nanuk ja Tobi. Muita Erin Hunterin samankaltaisia eläinkirjasarjoja ovat kissoista kertovat Soturikissat, koirista kertova Selviytyjät, pandoista kertova Pandojen valtakunta sekä paviaanista, norsusta, leijonasta ja muista savannin eläimistä kertova Uljasmaa. Sarjan osat ovat ilmestyneet Suomessa seuraavasti: # Matka alkaa 2013 # Iso karhujärvi 2013 # Savuvuori 2014 # Viimeinen erämaa 2014 # Taivaan tuli 2015 # Tähtien henget 2015 Luokka:Fantasiakirjasarjat
Frascati (viini)

Frascati on italialainen viini. Sitä tuotetaan Frascatin kaupungin seudulla Latiumin alueella Rooman kaakkoispuolella. == Viinityypit == Laatuluokiteltuja Frascati-viinejä on kolmea tyyppiä: * Frascati DOC voi olla valko- tai kuohuviiniä. Se valmistetaan vähintään 70-prosenttisesti Malvasia-rypäleestä. Frascati DOC:ia tuotetaan yhdeksän neliökilometrin alueella vuosittain noin kuusi miljoonaa litraa (vuonna 2014). * Cannellino di Frascati DOCG on jälkiruokaviini. Sitä tuotetaan 0,3 neliökilometrin alueella vuosittain noin 70 000 litraa (vuonna 2014). Viinin alkoholipitoisuus on vähintään 10 prosenttia ja sokeripitoisuus vähintään 3,5 prosenttia. Cannellino di Frascati sai DOCG-laatuluokituksen vuonna 2011; aiemmin viini oli ollut Frascati DOC -viini. * Frascati Superiore DOCG on valkoviini. Sitä tuotetaan 1,6 neliökilometrin alueella vuosittain noin 500 000 litraa (vuonna 2014). Viinin alkoholipitoisuus on vähintään 12 prosenttia, vähintään vuoden kypsytetyn Riserva-tyypin vähintään 13 prosenttia. Frascati Superiore sai DOCG- laatuluokituksen vuonna 2011; aiemmin viini oli ollut Frascati DOC -viini. == Lähteet == Luokka:Italialaiset viinit Luokka:Valkoviinit Luokka:Kuohuviinit
Hugo Melart

Hugo Gustaf Johannes Melart (1. maaliskuuta 1879 Joroinen – 24. syyskuuta 1953 Kotka) oli suomalainen pormestari, toimitusjohtaja ja kauppaneuvos. Ylioppilasmatrikkeli 1853–1899Aikalaiskirja 1934 Melartin vanhemmat olivat maanviljelijä, viinanpolttimoiden ylitarkastaja Gustaf Ferdinand Melart ja Ida Lovisa Backman. Hän pääsi ylioppilaaksi Vaasan lyseosta 1897 ja suoritti Helsingin yliopistossa yleisen oikeustutkinnon 1902. Melart oli oikeusneuvosmiehenä Kotkassa vuodesta 1904 lähtien ja oli sitten Kotkan vt. pormestarina 1912 ja vakinaisena pormestarina 1916–1919. Hän toimi sitten Savo-Karjalan Osake-Pankin Kotkan konttorin johtajana 1919–1921 ja sitten toimitusjohtajana Oy Kotkan Rauta Ab:ssä vuodesta 1921 ja Cadenius & Grahn Oy:ssä vuodesta 1923. Melartista tuli Norjan varakonsuli Kotkassa 1924 ja hän sai kauppaneuvoksen arvon 1948. Hugo Melart oli naimisissa 1902–1928 Elin Aline Linderborgin (k. 1928) kanssa ja vuodesta 1930 Anna Lovisa Bastmanin o.s. Viklund kanssa. ==Lähteet== == Aiheesta muualla == * Hugo Melartin elämäkerta SKS Biografiakeskuksen Talouselämän vaikuttajat-verkkojulkaisussa Luokka:Suomalaiset yritysjohtajat Luokka:Suomalaiset juristit Luokka:Kotkan kaupunginjohtajat Luokka:Kotkan kaupunginvaltuutetut Luokka:Kauppaneuvokset Luokka:Vuonna 1879 syntyneet Luokka:Vuonna 1953 kuolleet
Lahjaharju

pienoiskuva|Lahjaharjun kappeli. Lahjaharju on pienalue Jyväskylässä Lohikosken kaupunginosassa. Alueelta on noin kolme kilometriä Jyväskylän keskustaan. Lohikosken kaupunginosan palvelukeskusta sijoittuu (Paloniemen pienalueen lisäksi) osittain Lahjaharjun länsiosaan: alueella sijaitsee Lohikosken koulu, Lohikosken kirkko, kirjasto ja skeittipuisto. Lahjaharjun itäosassa sijaitsee myös kappeli, hautausmaa ja paloasema. Lahjaharjun asuinrakennuskanta koostuu pääosin pientaloista, joista enemmistö on jälleenrakennuskaudella rakennettuja rintamamiestaloja, mutta alueella on myös rivi- ja kerrostaloja. Kerrostalot ovat enimmäkseen 1970-luvulla valmistuneita. Lahjaharju on rakennettu muita Lohikosken asuinalueita tiheämmin. == Kuvia == Tiedosto:Lohikoski Church 02.JPG|Lohikosken kirkko Tiedosto:Lohikoski Jyväskylä houses.jpg|Alueen omakotitaloja. Tiedosto:Jyväskylä - Seppälä fire station.jpg|Seppälän paloasema == Lähteet == Luokka:Lohikoski
Kaikenkarvaiset ystäväni (vuoden 1978 televisiosarja)

Kaikenkarvaiset ystäväni (All Creatures Great and Small) on brittiläinen televisiosarja, jota esitettiin Britanniassa vuosina 1978–1990 ja Suomessa tammikuusta 1979 alkaen. Se perustuu eläinlääkäri-kirjailija James Herriotin vuonna 1972 julkaistuun romaaniin Kaikenkarvaiset ystäväni. Kertoja James Herriotia esittää Christopher Timothy. Sarjaa tehtiin seitsemänä tuotantokautena kaikkiaan 90 jaksoa. Sarja kertoo vastavalmistuneen eläinlääkärin, James Herriotin, kokemuksista 1930-luvun Yorkshiren maaseudulla. Sarja alkaa, kun Herriot saapuu fiktiiviseen Darrowbyn kylään ja ryhtyy työskentelemään eläinlääkäri Siegfried Farnonin vastaanotolla. Muihin sarjan keskeisiin hahmoihin kuuluvat Farnonin nuorempi veli Tristan Farnon, Herriotin vaimo Helen Herriot sekä taloudenhoitaja rouva Hall. Sarjan näyttelijät suorittivat aidosti joitakin sarjassa nähtyjä eläinlääkärin töitä. == Vastaanotto == Kaikenkarvaiset ystäväni oli yksi BBC:n suosituimmista draamasarjoista 1970- ja 1980-luvuilla. Alkuaan sarjaa esitettiin kolme kautta, minkä jälkeen BBC oli käyttänyt kaikki James Herriotin kirjoittamat tarinat. Kirjailijan luvalla sarjan käsikirjoittajat saivat luoda uusia tarinoita televisiota varten. Sekä sarjan luoja Bill Sellars että Siegfried Farnonia näytellyt Robert Hardy ovat olleet ehdokkaina Bafta-palkinnon saajiksi.Kaikenkarvaiset ystäväni palkittiin Peabody-palkinnolla vuonna 1980. ==Lähteet== Luokka:Brittiläiset komediasarjat Luokka:Brittiläiset draamasarjat Luokka:1970-luvun televisiosarjat Luokka:1980-luvun televisiosarjat Luokka:BBC:n televisio-ohjelmat
Linkkeriohjelma

Linkkeriohjelma (usein lyhyesti linkkeri) on ohjelmointiympäristön työkaluohjelma, joka kokoaa kääntäjän tuottamat objektitiedostot ajettavaksi tietokoneohjelmaksi tai kirjastoksi. Esimerkkejä linkkeriohjelmista on GNU- projektin ld, ja Googlen kehittämä gold, joka on liitetty GNU binutils -pakettiin ld.gold ohjelmaksi. Linkkeriohjelma käyttää symboleita päättelyyn jakavatko moduulit (objektitiedostot, kirjastot, ohjelmatiedostot) muuttujia tai ohjelmakoodia. Symbolien nimeen vaikuttavat nimiavaruudet, tyyppi, nimi ja niin edelleen. == Lähteet == == Aiheesta muualla == * Symbol Processing Luokka:Ohjelmointityökalut
Leo Gauriloff

Leo Gauriloff (5. lokakuuta 1956 Inari – 23. elokuuta 2019 Tukholma) oli kolttasaamelainen laulaja, kitaristi ja säveltäjä. Hänet tunnettiin lähinnä akustisen teräskielisen kitaran soittajana, mutta hän soitti myös muita akustisia kielisoittimia. Gauriloff varttui Nellimin lähellä Mustolassa. Hän menetti äitinsä kotiseutuaan järkyttäneessä murhatapauksessa, ja hänet kasvatti 10-vuotiaaksi hänen isoäitinsä, jolta hän omaksui koltansaamen kielen. Kotona Gauriloff valmisti lastulevystä ensimmäisen kitaransa, jonka äänen hän vahvisti painamalla sen saunan pataa vasten. Perheessä oli muitakin kulttuurin harrastajia, ja musiikki vei mennessään niin Leo Gauriloffin kuin hänen vanhemman veljensä Jaakon. Sisarentyttärestä Katja Gauriloffista tuli menestyksekäs elokuvaohjaaja. Leo Gauriloffista toivottiin ensimmäistä kolttasaamelaista opettajaa, ja Kuopion musiikkilukion käytyään hän aloitti opettajaopinnot Oulun yliopistossa. Opinnot jäivät kuitenkin kesken, ja Gauriloff päätyi Tampereelle ja sen musiikkipiireihin. Hän kuitenkin vaali saamelaisia sukujuuriaan ja lauloi suomen ohella myös koltan kielellä. Musiikin muodon hän lainasi populaarimusiikista, esimerkiksi bluesista, mutta hän työskenteli laaja-alaisesti muun muassa laulelman ja etnon parissa. Leo Gauriloff kiersi Nils-Aslak Valkeapään ja Paroni Paakkunaisen mukana. Gauriloff soitti kitaraa ja sähkökitaraa Valkeapään levyillä Sámi eatnan duoddariid (1978) ja Davás ja geassái (1982). Gauriloff tunnettiin erityisesti esiintymisistään Mikko Perkoilan kanssa vuosina 1982–1996. Hän soitti seitsemällä tämän levyllä ja toimi myös sovittajana. Muita muusikoita, joiden levyillä hän soitti, olivat Heikki Lund ja Kiti Neuvonen. Hän soitti kitaraa Piirpauke-yhtyeessä (1984). Gauriloff esiintyi Jukka Tervon kitaraduossa Tervo & Gauriloff 1970–1980-luvuilla niin klubeissa kuin suurilla kotimaisilla festivaaleilla, kuten Provinssirockissa Seinäjoella vuonna 1980 ja Suistomaan soittopäivillä Porissa vuonna 1981. Gauriloff soitti toista kitaraa dokumenttielokuvassa Kurki josta ei tullut lintua (1981). Grand Slam solistinaan Leo Gauriloff julkaisi salanimellä Trio Jyrkkäkallio singlen ”Kissa ja korttipakka” (1985). Gauriloff sävelsi musiikin kolttasaamelaisten kohtaloista toisessa maailmansodassa kertovaan näytelmään Skoavdnji, jonka ensiesitys oli Beaivváš-saamelaisteatterissa vuonna 1994. Gauriloff oli lasten ja nuorten näytelmiin erikoistuneen Ahaa Teatterin muusikko vuosina 1992–1993. Vuosituhannen vaihteessa Gauriloff muutti Tukholmaan, missä toimi niin muusikkona kuin lastentarhassakin. Hän kuoli Tukholmassa syöpään 62 vuoden iässä. == Lähteet == Luokka:Saamelaiset laulajat Luokka:Suomalaiset kitaristit Luokka:Koltat Luokka:Vuonna 1956 syntyneet Luokka:Vuonna 2019 kuolleet == Aiheesta muualla == * Leo Gauriloffin muistokirjoitus Helsingin Sanomissa
Toxicodendron

Toxicodendron on sumakkikasveihin kuuluva kasvisuku. Siinä on 28 lajia, joita esiintyy Amerikassa ja Aasiassa. Ne ovat läheistä sukua nystysumakeille eli sumakeille (Rhus), johon nähden lajien tieteelliset nimet ovat mahdollisesti päällekkäisiä. == Lajeja == * lännenmyrkkysumakki (Toxicodendron diversilobum) * myrkkysumakki eli amerikanmyrkkysumakki (Toxicodendron pubescens, syn. Rhus toxicodendron) * liaanimyrkkysumakki (Toxicodendron radicans) ** idänliaanimyrkkysumakki (subsp. orientale) * kanadanmyrkkysumakki (Toxicodendron rydbergii) * sukasmyrkkysumakki (Toxicodendron trichocarpum) * vernissasumakki eli vernissapuu (Toxicodendron vernicifluum) * suomyrkkysumakki (Toxicodendron vernix) Finto: Kassu – Kasvien suomenkieliset nimet: ToxicodendronSuomen Lajitietokeskus: Toxicodendron Viitattu 23.2.2022. == Lähteet == Luokka:Sumakkikasvit
Jack Latvala

Jack Latvala (s. 3. marraskuuta 1951) on yhdysvaltalainen republikaanipoliitikko. Hän oli senaattori Floridan osavaltion senaatissa missä edustai Pinellasin piirikuntaa. Hän oli ehdokkaana vuoden 2018 kuvernöörivaaleihin. Latvalan ura päättyi marraskuussa 2017 skandaaliin. Kuusi naista syytti häntä ahdistelusta. == Lähteet == Luokka:Yhdysvaltalaiset republikaanipoliitikot Luokka:Vuonna 1951 syntyneet Luokka:Elävät henkilöt
Hyppykäsky

Hyppykäsky on ohjelmointikielissä lause, joka siirtää ohjelman suorituksen käskyn osoittamaan paikkaan. Useissa ohjelmointikielissä on goto-lause, joka on yksi muoto hyppykäskylle. Eräissä tapauksissa käytetään `setjmp()` ja `longjmp()` funktioita käsittelemään poikkeustilannetta. Ylemmän tason kielissä on tyypillistä käyttää toistorakenteita ja funktiokutsuja hyppykäskyjen sijaan. Etenkin goto-lauseen käytöstä Edsger Dijkstra on kirjoittanut tunnetun kirjoituksen ”Go To Statement Considered Harmful”. Hyppykäskyjä käytetään vielä epärakenteellisessa ohjelmoinnissa kielissä, jotka eivät tue toistorakenteita kuten komentosarjakielissä. Assemblyssä on tyypillistä toimia hyppykäskyillä esimerkiksi toistorakenteiden tai ehtolauseiden toteuttamiseen. Esimerkki toistorakenteesta Motorola 68000 -suorittimella, joka käyttää ehdollista `dbra`-käskyä () lukusarjan yhteenlaskussa: move.l #ALKU, a0 moveq #0, d0 moveq #0, d1 moveq #5, d2 loop: move.w (a0)+, d0 add.l d0, d1 dbra d2, loop == Lähteet == Luokka:Ohjelmointi
Jack Vidgen

Jack Vidgen (17. tammikuuta 1997) on australialainen laulaja. Vidgen voitti Australia's Got Talentin viidennen tuotantokauden. Voittaessaan Vidgen oli vain 14-vuotias. Kilpailussa Vidgen esitti mm. Whitney Houstonin kappaleen I Have Nothing ja Adelen kappaleen Set Fire to the Rain. Vidgen lopetti uran musiikkialalla ja työskenteli vanhustenkodissa. Vidgen koki äänenmurroksen ja vietti normaalia teini-ikäisen elämää. Menestystään nuorena Vidgen on kuvaillut epänormaaliksi. Vidgen kuitenkin palasi musiikkialalle vuonna 2017. Vidgen kuvailee musiikkityyliään synkäksi popiksi.http://www.dailymail.co.uk/tvshowbiz/article-3395031/Former-Australia- s-Got-Talent-winner-Jack-Vidgen-quits-music-industry-claiming-wants-normal- teenager.htmlhttp://www.dailymail.co.uk/tvshowbiz/article-4631746/Jack-Vidgen- looks-different-returns- music.htmlhttp://www.dailytelegraph.com.au/entertainment/sydney- confidential/jack-vidgen-happier-and-in-tune-with-his-life/news- story/826f2cb1fa443cd6576970414fec2b89 Vidgen on homoseksuaalihttps://www.who.com.au/jack-vidgen-s-mum-opens-up-about-her-sons- boyfriend . ==Diskografia== *Yes I Am (albumi) ==Lähteet== Luokka:Australialaiset laulajat Luokka:Vuonna 1997 syntyneet Luokka:Elävät henkilöt
Jai Waetford

Jai Waetford (25. tammikuuta 1999) on australialainen laulaja. Waetford tuli kolmanneksi X-Factor Australian viidennellä tuotantokaudella. Waetford oli kilpailussa vain 14-vuotiaana. Waetfordin ensimmäinen single oli "Your Eyes".http://www.news.com.au/entertainment/music/jai-waetford-celebrates- his-18th-with-drunk-together-single-and-big-plans-for-american-acting- career/news-story/144ad078e2724b1a5f9bb2fba28176f4 Vuonna 2017 Waetford muutti Los Angelesiin kokeillakseen uraa näyttelijänä ja tavoitteena kansainvälinen musiikki- ja näyttelijäurahttp://www.dailymail.co.uk/tvshowbiz/article-4636570/Jai- Waetford-relocating-LA-pursue-career-actor.html. ==Diskografia== *Jai Waetford EP (2013) *Get to Know You (2014) *Shy (2015) *Heart Miles (2016) ==Lähteet== Luokka:Australialaiset laulajat Luokka:Vuonna 1999 syntyneet Luokka:Elävät henkilöt
Frascati

Frascati on kaupunki Italiassa Latiumin alueella Rooman metropolikaupungissa noin kaksikymmentä kilometriä Roomasta kaakkoon. Asukkaita Frascatissa on runsaat 22 000\. Kaupunki on tunnettu Frascati-viineistään. Euroopan avaruusjärjestön (ESA) kaukokartoituskeskus ESRIN (European Space Research Institute) sijaitsee Frascatissa. Lisäksi kaupungissa on Italian ydin-, hiukkas- ja astrofysiikan tutkimusta koordinoiva tutkimuslaitos Istituto Nazionale di Fisica Nucleare (INFN). Myös Italian valtion teknologian, energiatutkimuksen ja ympäristötutkimuksen tutkimuslaitoksen (Agenzia nazionale per le nuove tecnologie, l'energia e lo sviluppo economico sostenibile, ENEA) yksi tutkimuskeskus sijaitsee Frascatissa. == Lähteet == == Aiheesta muualla == Luokka:Latiumin kaupungit Luokka:Rooman metropolikaupungin kunnat
Aprilia (kaupunki)

Aprilia on kaupunki Latinan maakunnassa Latiumin hallinnollisella alueella Keski-Italiassa. Se sijaitsee noin 40 kilometriä Roomasta etelään. Kaupungissa asukkaita runsaat 70 000\. == Talous == Aprilia on teollisuuskaupunki. Se ollut Aprilia DOC -viinien tuotantoaluetta. == Historiaa == Aprilia perustettiin vuonna 1936, jolloin seutu tuli mahdolliseksi asuttaa Pontisten soiden kuivatushankkeen myötä. Kaupunki rakennettiin lähes asumattomalle alueelle. == Lähteet == == Aiheesta muualla == Luokka:Latiumin kaupungit Luokka:Latinan maakunnan kunnat
Kukkaperä

Kukkaperä on kukkaa kannattava varren osa, kukan ja sen tukilehden hangan välillä. Jos kukkaperä on hyvin lyhyt, kukkaa kutsutaan perättömäksi. Pitkissä kukkaperissä voi olla monta nivelväliä esilehtineen. == Lähteet == * Luokka:Kukat
Kukkapohjus

Kukkapohjus on kukkaperän pää, johon kehälehdet eli verholehdet ja terälehdet ovat kiinnittyneet. == Lähteet == * Luokka:Kukat
Eino Rauste

Eino Johannes Rauste, vuoteen 1929 RossanderKuka kukin on 1954 (10. lokakuuta 1898 Nurmes – 18. toukokuuta 1988 Espoo) Rausten vanhemmat olivat kirkkoherra Gustaf Adolf Rossander ja Linda Gustava Petrelius ja puoliso vuodesta 1928 Iris Durchman. Heidän pojastaan Kaarlo Johannes Kustaa Raustesta (s. 1932) tuli lääkäri. Rauste pääsi ylioppilaaksi 1916 ja valmistui diplomi- insinööriksi ja maanviljelysinsinööriksi 1925. Hän oli apulaismaanviljelysinsinööri Sortavalassa 1925–1928, Suomen salaojitusyhdistyksen apulaisinsinööri Helsingissä 1928–1934, maataloushallituksen toimistoinsinööri 1934–1941, Tampereen maanviljelysinsinööripiirin apulaisinsinööri 1941–1942, Karjalan maanviljelysinsinööripiirin piiri-insinööri Joensuussa 1942–1955, Helsingin maanviljelysinsinööripiirin piiri-insinööri 1955–1957 ja maataloushallituksen insinööriosaston päällikkö ja yli-insinööri 1957–1965. Rauste oli Kuopion läänin itäisestä vaalipiiristä 21.07.1951–28.03.1954 valittu Suomen Kansanpuolueen kansanedustaja. Kunnallispolitiikassa Rauste toimi Joensuun kaupunginvaltuuston ja -hallituksen jäsenenä. == Lähteet == Luokka:Kansanedustajat Luokka:Suomen Kansanpuolueen poliitikot Luokka:Joensuun kaupunginvaltuutetut Luokka:Pohjois-Karjalan vaalipiiri Luokka:Suomalaiset insinöörit Luokka:Suomalaiset virkamiehet Luokka:Vuonna 1898 syntyneet Luokka:Vuonna 1988 kuolleet
Jaak Madison

Jaak Madison (s. 22. huhtikuuta 1991 Albu, Viro) on Viron parlamentin Riigikogun ja Viljandin kaupunginvaltuuston jäsen sekä Viron konservatiivisen kansanpuolueen (EKRE) varapuheenjohtaja. Hän toimi puolueen nuorisojärjestön Sinine Äratuksen puheenjohtajana 2014−2016. Hänestä tuli Euroopan parlamentin jäsen vuoden 2019 vaalien jälkeen. Madison opiskeli Albun peruskoulussa ja Noarootsi Gümnaasiumissa. Hän oli vaihto-opiskelijana Suomessa ja jatkoi opintojaan Tallinna Vanalinna Täiskasvanute Gümnaasiumissa ja tarjoilijaopintoja Tallinna Teeninduskoolissa sekä työskenteli laivoilla. Valmistuttuaan lukiosta vuonna 2011 Madison aloitti markkinoinnin opinnot Tallinna Majanduskoolissa. Madison valmistui Tarton yliopiston oikeustieteellisestä tiedekunnasta vuonna 2023 oikeustieteen kandidaatiksi. Madison liittyi EKREen toukokuussa 2013 ja hänet valittiin samana vuonna Albun kunnanvaltuustoon. Tammikuussa 2014 Madison valittiin yksimielisesti EKREn Järva- ja Viljandimaan piirin puheenjohtajaksi. Kuntavaaleissa 2017 Madison valittiin Viljandin kaupunginvaltuustoon. Madison valittiin kansanedustajaksi Järva- ja Viljandimaan vaalipiiristä vuoden 2015 parlamenttivaaleissa 1 883 äänellä ja uudelleen vuoden 2019 parlamenttivaaleissa 5 612 äänellä. Madison pitää EKREä ja Perussuomalaisia läheisinä puolueina ja on vieraillut Perussuomalaisten Nuorten yhdistyksen kokouksessa vuosina 2015 ja 2017. Hän isännöi Helsingin Perussuomalaisten Nuorten Viron-vierailun vuonna 2015. == Lähteet == == Aiheesta muualla == * Luokka:Riigikogun jäsenet Luokka:Virolaiset europarlamentaarikot Luokka:Virolaisten poliittisten nuorisojärjestöjen puheenjohtajat Luokka:Viron konservatiivisen kansanpuolueen poliitikot Luokka:Vuonna 1991 syntyneet Luokka:Elävät henkilöt
Luettelo Ruth Rendellin teoksista

Tämä on luettelo kirjailija Ruth Rendellin teoksista. == Wexford-sarja == * * * * * * * * * * * * * * * * * * * * * * * * == Itsenäiset romaanit == * * * * * * * * * * * * * * * * * * * * * * * * * * * * == Pienoisromaanit == * * * == Nimellä Barbara Vine kirjoitetut == * * * * * * * * * * * * * * == Novellikokoelmat == * * * * * * * * * == Muut novellit == * == Tietokirjat == * * * ;Lastenkirjat * == Suomennokset == Kaikki julkaistu tekijänimellä Ruth Rendell. === Romaanit === * * * * * * * * * * * * * * * * * * * * * * * * * * * * === Dramatisoinnit === * * * Rendell, Ruth
Red Wings Airlinesin lento 9268

Red Wings Airlinesin lento 9268 oli venäläisen Red Wings Airlinesin lento Pardubicesta Vnukovon lentoasemalle. Laskeutuessaan määränpäähänsä kone syöksyi kiitotieltä pois M3-moottoritien penkkaan. Koneessa olleista kahdeksasta miehistön jäsenestä viisi menehtyi, mukaan lukien kaikki kolme lentäjää. == Lento == Kone lähestyi pohjoisesta, ja sille oli annettu lupa laskeutua kiitotielle 19. Miehistö oli asettanut laipat -37 asteeseen ja solakat -23 asteeseen. Laskutelineet oli laskettu. Kone laskeutui vasen laskuteline edellä, sitten laskeutui nokan laskuteline. Koneen laskeuduttua miehistö aktivoi välittömästi suihkujarrun, mutta se ei toiminut. Koneen nopeus kiitotiellä kasvoi 240 km/h:n. Kone luisui kiitotiellä vasemmalle ja oikealle vuorotellen. Myös laskutelineiden pyöräjarrut oli aktivoitu. Lentomekaanikko pyysi aktivoida suihkujarrun uudelleen, mutta se ei toiminut vieläkään. 32 sekuntia laskeutumisesta kone saavutti kiitotien päädyn. Kone ajoi yli kiitotieltä, jatkoi matkaa ja törmäsi M3-moottoritien penkkaan 190 km/h:n nopeudella hajoten kolmeen osaan.http://aviation- safety.net/database/record.php?id=20121229-0 Onnettomuudesta tallentuneen videon mukaan koneesta lentäneitä osia törmäsi ainakin kahteen moottoritiellä ajaneeseen autoon.https://www.youtube.com/watch?v=noidRWSKXNk Onnettomuuden aiheutti kyseisen konemallin vääränlainen asetus suihkujarruissa. == Lähteet == Luokka:Vuoden 2012 lento-onnettomuudet Luokka:Lento-onnettomuudet Venäjällä Luokka:Moskovan historia
Gary Russell Jr

Gary Russell Jr (s. 5. kesäkuuta 1988) on yhdysvaltalainen höyhensarjan nyrkkeilijä ja hallitseva WBC-liiton maailmanmestari painoluokassaan. == Amatöörinyrkkeilyura == Amatöörinyrkkeilyurallaan Russell Jr otteli 173 ottelua joista voitti 163 ja hävisi kymmenen.https://www.ringtv.com/124575-new-faces-gary-russell-jr/ == Ammattinyrkkeilyura == Ensimmäisen ammattinyrkkeilyottelunsa Russell Jr otteli vuonna 2009. Ensimmäisen tappion Russell Jr kärsi vuonna 2014 kolmatta ammattinyrkkeilyotteluaan otelleelle Vasyl Lomatšenkolle. Kamppailussa oli panoksena vailla haltijaa ollut WBO-liiton höyhensarjan mestaruusvyö.http://www.espn.com/boxing/story/_/id/11118465/vasyl-lomachenko- beats-gary-russell-jr-featherweight-title Vuonna 2015 Russell Jr kohosi WBC- liiton höyhensarjan maailmanmestariksi voittamalla Jhonny Gonzalezin teknisellä tyrmäyksellä neljännessä erässä.http://www.espn.com/boxing/story/_/id/12580037/gary-russell-jr-knocks- jhonny-gonzalez-fourth-round-win-featherweight-title Tämän jälkeen Russell Jr on puolustanut mestaruutta menestyksekkäästi kahdesti. == Lähteet == == Aiheesta muualla == * boxrec.com Luokka:Yhdysvaltalaiset nyrkkeilijät Luokka:Vuonna 1988 syntyneet Luokka:Elävät henkilöt
1496 Turku

1496 Turku on asteroidivyöhykkeellä sijaitseva asteroidi. == Kuvaus == 1496 Turku on pikkuplaneetta eli päävyöhykkeen asteroidi, jonka löysi astronomi Yrjö Väisälä 22. syyskuuta 1938 Turussa, Iso-Heikkilässä. Asteroidi on nimetty Turun kaupungin mukaan ja kuuluu Väisälän löytämien, suomalaiskaupunkien mukaan nimettyjen asteroidien joukkoon. Muita samoihin aikoihin löydettyjä asteroideja ovat esimerkiksi 1500 Jyväskylä, 1499 Pori, 1498 Lahti, 1497 Tampere, 1495 Helsinki ja 1494 Savo. == Katso myös == * Luettelo pikkuplaneetoista: 1001–2000 * Asteroidivyöhyke == Lähteet == Luokka:Päävyöhykkeen asteroidit
Tapanulioranki

Tapanulioranki (Pongo tapanuliensis) on yksi maailman kolmesta orankilajista. Laji elää Sumatran pohjoisosassa, Tapanulin alueella. Niitä on jäljellä vain noin 800 yksilöä. Tapanulinoranki eroaa kahdesta muusta orankilajista kallon ja hampaiden muodon sekä ääntelyn perusteella. Batang Torun metsässä elävä orankipopulaatio on tunnettu jo 1990-luvun loppupuolelta, mutta se määritettiin omaksi lajikseen vasta 2017. == Lähteet == == Aiheesta muualla == *iNaturalist: Pongo tapanuliensis *ITIS: Pongo tapanuliensis *UniProt: Taxonomy - Pongo tapanuliensis (Tapanuli orangutan) Luokka:Isot ihmisapinat Luokka:Uhanalaiset nisäkkäät Luokka:Äärimmäisen uhanalaiset lajit
Lännenmaltsa

Lännenmaltsa (Atriplex glabriuscula) on revonhäntäkasvien (Amaranthaceae) heimoon, maltsojen (Atriplex) sukuun kuuluva kasvilaji. Lännenmaltsa muistuttaa muista maltsalajeista eniten isomaltsaa (Atriplex prostrata), mutta lajit ovat selvimmin erotettavissa hedelmystöjen perusteella. Lännenmaltsa on yksivuotinen, ruohovartinen, möyheä sekä kasvutavaltaan maanmyötäinen tai koheneva maltsalaji. Lännenmaltsa on usein myös jauhoinen, etenkin nuorena, mutta on siitä huolimatta vihreänvärinen eikä harmahtava. Lännenmaltsan lehdet ovat muodoltaan kolmiomaisia tai vinoneliömäisiä sekä kiilatyvisiä. Lännenmaltsan kukat sijaitsevat varren haarojen kärjissä tähkämäisissä tertuissa ja ovat pieniä sekä vaatimattomannäköisiä. Lännenmaltsa kukkii elo–syyskuussa. Hedelmänsuojukset ovat vinoneliömäisiä, kulmista hieman hammaslaitaisia ja niissä on ainakin yksi selkeä suoni. Puolittain yhteenkasvaneet hedelmänsuojukset, jotka turpoavat kasvin tuleentuessa, ovat lännenmaltsalle lajityypillinen piirre. Lännenmaltsa kasvaa hiekkaisilla tai kivisillä merenrannoilla. Suomessa lännenmaltsaa tavataan vain sieltä täältä Suomenlahden rannikolta sekä Turun ja Ahvenanmaan saaristojen eteläosista. Lännenmaltsa on luokiteltu Suomessa silmälläpidettäväksi (NT) lajiksi. == Lähteet == == Aiheesta muualla == *LuontoPortti: Lännenmaltsa (Atriplex glabriuscula) *ITIS: Atriplex glabriuscula *United States Department of Agriculture (USDA): Atriplex glabriuscula *Flora of North America: Atriplex glabriuscula Luokka:Maltsat
Runic Games

Runic Games on yhdysvaltalainen videopelien kehittäjä, joka on perustettu vuonna 2008. Perfect World on ilmoittanut studion sulkemisesta vuonna 2017. Yritys oli yksi viidestä parhaimmista videopelin kehittäjästä Gamasutra- sivuston listauksessa vuonna 2009. == Pelit == * Torchlight (2009) * Torchlight II (2012) * Hob (2017) == Lähteet == == Aiheesta muualla == * Profiili MobyGamesissä Luokka:Yhdysvaltalaiset videopeliyritykset
Brownsville Station (yhtye)

Brownsville Station on yhdysvaltalainen yhtye, joka oli suosionsa huipulla 1970-luvulla. Sen alkuperäisiä jäseniä olivat kitaristi-vokalisti Cub Koda, kitaristi-vokalisti Mike Lutz, rumpali T. J. Cronley ja basisti-vokalisti Tony Driggins. Yhtyeen suurin hitti oli Top Ten -listalla kolmossijan saanut ”Smokin' in the Boys Room” vuonna 1973. == Yhtye 1970-luvulla == Brownsville Station perustettiin Ann Arborissa Michiganissa vuonna 1969. Yhtyeen ensimmäisillä levyillä oli cover-versioita muiden, heitä inspiroineiden bändien kappaleista. Ensimmäinen levy No BS julkaistiin 1970. Yhtye julkaisi vuonna 1973 kolmannen levynsä Yeah!. Mike Lutzin ja Cub Kodan säveltämä kappale ”Smokin' in the Boy's Room” oli levyn suurin, ja yhtyeen parhaiten menestynyt hitti. Billboard Hot 100 -listalla se saavutti kolmannen sijan 1973. Kyseiselle listalle ylsi yhtyeeltä seitsemän kappaletta, näistä kolme bändin omaa käsialaa. Eräs tunnettu cover-versio Yeah!-levyltä on Hoyt Axtonin säveltämä ”Lightning Bar Blues”, josta Hanoi Rocks levytti 80-luvulla oman versionsa. Yeah!-levyltä taas Brownsville Stationin oma sävellys ”Smokin' in the Boy's Room” päätyi myöhemmin Mötley Crüen levylle Theatre of Pain. Ennen suurinta hittiä yhtyeen miehistössä ehti tapahtua muutoksia. Rumpali T. J. Cronley jätti bändin 1971 ja hänen tilalleen tuli Henry ”H Bomb” Weck. Myös alkuperäinen basisti Tony Driggins lähti yhtyeestä. Vuonna 1979 Brownsville Station hajosi. Yhtye ehti julkaista seitsemän levyä sitä ennen. == Hajoamisen jälkeen == Yhtyeen hajoamisen jälkeen Cub Koda julkaisi joitakin soololevyjä ja keikkaili bändinsä The Pointsin kanssa, sekä myös Hound Dog Taylorin taustabändin The Houserockersin kanssa. Tämän lisäksi Koda toimi musiikkijournalistina. Hän kuoli 51-vuotiaana vuonna 2000. Mike Lutz ryhtyi tuottajaksi, ja tuotti muun muassa Ted Nugentia ja keikkaili Nugentin kanssa 1990-luvulla. Lisäksi hän opettaa sekä kitaran että basson soittoa. Weck työskenteli studiossa ja tuottajana. == Brownsville Station 2012– == Henry Weck tallensi satoja tunteja yhtyeen alkuaikojen demoja, harjoituksia ja live- esityksiä. Vuonna 2012 Weck ja Lutz alkoivat käydä Lutzin Tazmania Studiolla lävitse näitä nauhoituksia, ja niistä lopulta muodostui uusi albumi. Lutz ja Weck värväsivät uuteen Brownsville Stationiin jäseniksi Billy Craigin, Arlen Viecellin sekä Brad Johnsonin, ja alkoivat keikkailla jälleen 2013. == Levytykset == *1970 – No BS *1972 – A Night on the Town *1973 – Yeah! *1974 – School Punks *1975 – Motor City Connection *1977 – Brownsville Station *1978 – Air Special *2012 – Still Smokin' == Lähteet == == Aiheesta muualla == * Forgotten series: Brownsville Station – Yeah! (1973) by Beverly Paterson – (somethingelsereviews.com) Luokka:Yhdysvaltalaiset rockyhtyeet
Draconius GO

Draconius GO on lisätyn todellisuuden mobiilipeli, jonka on kehittänyt ukrainalainen peliyhtiö Elyland LLC. Peli julkaistiin 8. lokakuuta 2017 ladattavaksi Australiassa ja Ukrainassa. Fantasia-aiheisessa pelissä pelaajan tehtävänä on kerätä olentoja, aarteita ja saavuttaa uusia taitoja. Peliä on ladattu 6.11.2017 mennessä 439 000 kertaa. Draconius GO on saanut laajaa huomiota, sillä Pokemon Go:ta kehittävä Niantic on syyttänyt Elylandia tekijänoikeusrikkomuksista. Elylandin mukaan he eivät ole käyttäneet Draconius GO:ssa Nianticin kehittämää koodia tai grafiikkaa, vaan ovat laatineet kaiken itse, minkä vuoksi tekijänoikeusloukkausväitteet ovat Elylandin mukaan perusteettomia. Pelin kehittäjien mukaan Draconius GO luotiin, koska he eivät olleet tyytyväisiä Nianticin tapaan uudistaa Pokemon Go:ta. == Pelin sisältö == Draconius GO:n pelaaminen ja pelissä liikkuminen perustuu GPS:n määrittämään paikkatietoon. Pelin kartta-aineisto pohjautuu OpenStreetMap- palvelun karttoihin. Pelaajan liikkuessa myös pelaajan hahmo liikkuu kartalla. * Olennot (Creatures): Pelaajan tehtävänä on kerätä 125 erilaista olentoa käyttäen hyödyksi apuvälineitä. Olentoja voi napata villinä tai hauduttamalla munia, josta ne kuoriutuvat, kun tietty määrä kilometrejä on kävelty. Villejä olentoja napataan heittämällä palloa kohti napattavaa olentoa. Olentoja on olemassa viittä eri tyyppiä: maa, tuuli, vesi, tuli ja arcana. * Pelissä on päivittäisiä ja viikoittaisia tehtäviä (Quest), joiden ratkaisemisesta saa palkintoja. Viikoittaisessa aarteenmetsästyksessä pelaaja etsii obeliskeja, joista saa kartan palasia, jotka osoittavat kätketyn aarteen sijainnin. Aarre sijaitsee noin 1-2 kilometrin päässä siitä paikasta, josta pelaaja löysi ensimmäisen kartan palasen. Aarteena on kultainen muna (Golden Egg), joka sisältää harvinaisemman olennon kuin mitä villinä voi löytää. * * * Kaksintaistelu (PvP) Pelaaja voi taistella muita pelaajia vastaan (PvP) sekä pitää hallussaan areenoita ja kirjastoja. * Pelissä on kaksi joukkuetta (Team): sininen ja punainen. Pelaaja voi valita joukkueen, kun on edennyt tasolle 5. Valintaa ei voi peruuttaa. * Pelin edetessä pelaaja saavuttaa uusia tasoja (Level), minkä johdosta on mahdollisuus napata voimakkaampia olentoja ja esineitä. * Artefaktit (Artifacts) ovat harvinaisia esineitä, kuten sormuksia ja suojavarusteita, joita pelaaja voi kantaa yllään. Artefaktit antavat pelaajalle erilaisia etuja. * Pelissä voi käyttää taikuutta (Magic). * Portaalin (Portal) kautta on mahdollisuus päästä Rift of Arcana -ulottuvuuteen, jossa voi napata erilaisia olentoja kuin normaalista pelitilasta. Rift of Arcana -ulottuvuudesta voi myös löytää Mother Of Dragons -lohikäärmeen, joka voi hauduttaa harvinaisempia munia (Ancient Egg). * Pelin sisäisillä ostoksilla (Shop) pelaajan on mahdollisuus hankkia esineitä nopeammin. == Lähteet == Luokka:Mobiilipelit == Aiheesta muualla == * Draconius GO:n kotisivut
Natalie Alyn Lind

Natalie Alyn Lind (s. 21. kesäkuuta 1999) on yhdysvaltalainen näyttelijä. Hänet tunnetaan parhaiten televisiosarjoista Goldbergit, Gotham ja The Gifted. Natalie on tuottaja John Lindin ja Barbara Alyn Woodsin vanhin tytär. Hänen nuoremmat siskonsa Alyvia ja Emily ovat myös näyttelijöitä. == Ura == Lind teki ensimmäisen televisioroolin vuonna 2006 nuortensarjassa Tunteet pelissä. Ensimmäisen suuren roolin hän sai Goldbergit-sarjasta esittämällä Dana Caldwellia. Hänet valittiin esittämään Silver St. Cloudia Gotham-sarjan toisesta tuotantokaudesta lähtien. Vuonna 2017 hänet valittiin esittämään Lauren Struckeria Foxin televisiosarjaan The Gifted, joka perustuu Marvel Comicsin Ryhmä-X-sarjakuvista tuttuihin ilmiöihin. == Filmografia == Elokuvat Vuosi Suomenkielinen nimi Alkuperäinen nimi Rooli Huom. 2010 November Christmas November Christmas Grandniece / Pirate televisioelokuva Blood Done Sign My Name Blood Done Sign My Name Boo Tyson Kaboom Kaboom kultin uhri 2012 Playdate Playdate Olive Valentine televisioelokuva 2013 Dear Dumb Diary Dear Dumb Diary Claire Vanderhied televisioelokuva 2014 Mockingbird Mockingbird Jacobin ystävä #4 2023 Uinu, uinu lemmikkini: Verilinjat Pet Sematary: Bloodlines Norma Televisiosarjat Vuosi Suomenkielinen nimi Alkuperäinen nimi Rooli Jakso(t) 2006 Tunteet pelissä One Tree Hill Alicia ”All These Things I’ve Done” 2008 Kasarmin naiset Army Wives nuori Roxy LeBlanc ”Great Expectations” 2010 Tarkka-ampujat Flashpoint Alexis Sobol ”Jumping at Shadows” iCarly iCarly Bree ”iSell Penny Trees” Criminal Minds – FBI-tutkijat Criminal Minds Kayla Bennett ”Safe Haven” 2011 Waverly Placen velhot Wizards of Waverly Place Marisa ”Wizards vs. Angels” 2013–2017 Goldbergit The Goldbergs Dana Caldwell 22 jaksoa 2015 Ensimmäisen asteen murha Murder in the First Daisy ”State of the Union” Gotham Gotham Silver St. Cloud 7 jaksoa 2016 Chicago Fire Chicago Fire Laurel ”Nobody Else Is Dying Today” 2017 iZombie iZombie Winslow Sutcliffe ”Zombie Knows Best” 2017–2019 The Gifted The Gifted Lauren Strucker päärooli == Lähteet == == Aiheesta muualla == * * Luokka:Yhdysvaltalaiset näyttelijät Luokka:Vuonna 1999 syntyneet Luokka:Elävät henkilöt
Niels Räihä

Niels Carl Richard Räihä (20. joulukuuta 1930 Helsinki – 18. joulukuuta 2013 Lund, Ruotsi) oli suomalainen lääkäri ja Ruotsissa pitkään työskennellyt ja asunut professori. Räihän vanhemmat olivat professori Carl-Eric Räihä ja Gerda Elisabeth Mortensen ja ensimmäinen puoliso vuodesta 1956 sairaanhoitaja Ann- Birgit Veronica Damstén. Hän tuli ylioppilaaksi Helsingin suomalaisesta yhteiskoulusta 1950, valmistui filosofian kandidaatiksi 1954 ja suoritti samana vuonna Yhdysvalloissa Bachelor of Science -tutkinnon, valmistui lääketieteen lisensiaatiksi 1960 ja väitteli samana vuonna lääketieteen ja kirurgian tohtoriksi. Lastentauteihin Räihä erikoistui 1965, lääketieteellisen kemian dosentti hänestä oli tullut edellisenä vuonna. Stanfordin yliopistossa Räihä työskenteli 1964–1965 ja sitten HYKSin vastasyntyneiden erikoislääkärinä. Vuonna 1980 hänestä tuli lastentautien professori Lundin yliopistoon vuoteen 1997 asti, jolloin hän jäi eläkkeelle. Räihä toimi samalla myös ylilääkärinä Malmön yliopistollisessa sairaalassa. Hän julkaisi yli 150 alkuperäisjulkaisua ja jatkoi vastasyntyneiden, keskosten ja äidinmaidon proteiinien tutkijana Arvo Ylpön työtä. Arvo Ylppö -mitali hänelle myönnettiin vuonna 1987 eli neljännesvuosisata isänsä jälkeen. == Lähteet == Luokka: Suomalaiset lääkärit Luokka:Suomalaiset professorit Luokka:Vuonna 1930 syntyneet Luokka:Vuonna 2013 kuolleet
Kefaklori

Kefaklori tai kefakloori (C15H14SN3ClO4) on puolisynteettinen niin kutsuttuihin toisen sukupolven kefalosporiineihin kuuluva orgaaninen yhdiste. Yhdistettä voidaan käyttää lääketieteessä antibioottina bakteeri-infektioiden hoitoon. ==Ominaisuudet ja käyttö== Huoneenlämpötilassa kefaklori on väritöntä kiteistä ainetta. Yhdiste liukenee hyvin veteen mutta huonosti orgaanisiin liuottimiin. Muiden kefalosporiinien tavoin yhdisteen antibioottinen vaikutus perustuu siihen, että se estää bakteereja syntetisoimasta soluseinää. Kefaklori on suhteellisen laajakirjoinen antibiootti ja vaikuttaa niin gramopositiivisiin kuin gramnegatiivisiinkin bakteereihin. Kefakloria voidaan käyttää esimerkiksi virtsatietulehduksen, korvatulehduksen, nielutulehduksen sekä hengityselimistön bakteeri-infektioiden hoitoon.Axel Kleemann: Antiinfectives for Systemic Use, 1. Antibacterials, Ullmann's Encyclopedia of Industrial Chemistry, John Wiley & Sons, New York, 2016. Viitattu 4.11.2017 Kefaklori on suhteellisen hyvin siedetty lääkeaine ja tyypillisin haittavaikutus on ruuansulatuskanavan oireet. Yhdiste voi tilapäisesti nostaa maksan transaminaasientsyymien aktiivisuutta. ==Lähteet== Luokka:Kefalosporiinit
Tsarskoje Selon lyseo

Tsarskoje Selon lyseo () oli Venäjällä Tsarskoje Selossa (nyk. Puškin) sijainnut oppilaitos, joka oli toiminnassa vuosina 1811–1917. Vuonna 1843 lyseo siirrettiin Pietariin ja nimettiin uudelleen perustajansa keisari Aleksanteri I:n mukaan Keisarilliseksi Aleksanterin lyseoksi. Nykyisin lyseon rakennuksessa toimii vuonna 1949 avattu lyseon muistomuseo. Lyseo oli aatelisten poikien arvovaltainen uudentyyppinen sisäoppilaitos, joka perustettiin vuonna 1811 Mihail Speranskin aloitteesta Tsarskoje Selon kylään. Opinahjon tehtävänä oli valmistaa valtion palvelukseen virkamiehiä, joilla olisi eurooppalainen sivistys ja monipuolinen kielitaito. Tietoaineiden ohella koulun opetuksessa kiinnitettiin huomiota taide- ja kirjallisuusaineisiin. Oppilaat perehtyivät antiikin kulttuuriin ja maailmankirjallisuuteen etevien opettajien johdolla. Lyseossa harjoiteltiin innostuneesti kirjoittamista ja riimittelyä. Lyseorakennus sijaitsee Katariinan palatsin siivessä. Lyseon tunnetuimpia oppilaita ovat olleet Aleksandr Puškin ja Aleksandr Gortšakov. Muita tunnettuja oppilaita ovat olleet muun muassa Anton Delvig, Wilhelm Küchelbecker, Nikolai Giers, Dmitri Tolstoi, Jakov Grot, Aleksei Lobanov- Rostovski, Mihail Saltykov-Štšedrin ja Nikolai Gumiljov. == Lähteet == Luokka:Venäjän koulutus Luokka:Pietarin historia
Word Up! (albumi)

Word Up! on yhdysvaltalaisen funk- / R&B-yhtyeen; Cameon albumi, joka julkaistiin vuonna 1986. Albumi teki Cameosta yhden 1980-luvun suosituimmista yhtyeistä. ==Kappaleet== ==Henkilöstö== ===Cameo=== *Larry Blackmon – laulu, bassokitara, rummut, lyömäsoitin, taustalaulu *Tomi Jenkins – laulu, taustalaulu *Nathan Leftenant – taustalaulu ===Muut soittajat=== *Charlie Singleton – kitara, taustalaulu *Aaron Mills – bassokitara *Michael Burnett – bassokitara, taustalaulu *Bernard Wright, Eric Rehl, Kenni Hairston, Kevin Kendrick, Merv de Peyer – kosketinsoitin *Duduka Fonseca, Giovanni Hidalgo, Steve Thornton – lyömäsoitin *Melvin Wells – saksofoni, taustalaulu *Michael Brecker – tenorisaksofoni (soolo kappaleessa ”Candy”) *Randy Brecker – trumpetti *Arno Hecht – tenorisaksofoni *Crispin Cioe – alttosaksofoni, baritonisaksofoni *Robert Funk – pasuuna *Paul Litteral – trumpetti *Sammy Merendino – rumpu (musiikkiohjelmointi) *Patrick Buchanon – kitarat *Peter Scherer – Synclavier (musiikkiohjelmointi) *Willie Morris – taustalaulu ==Arvostelut== *AllMusic: ==Lähteet== Luokka:Cameon albumit Luokka:Vuoden 1986 albumit
Centesimus annus

Centesimus annus () on paavi Johannes Paavali II:n 1. syyskuuta 1991 antama kiertokirje, joka julkaistiin Rerum novarumin 100. juhlavuotena. Kommunismi oli pari vuotta aikaisemmin kaatunut Itä-Euroopassa ja Neuvostoliitto hajosi pian kirjeen julkaisemisen jälkeen. Kirjeessään paavi kritisoi sekä kommunismia että kapitalismia. Myöhempi kardinaali Georges Marie Martin Cottier oli osallisena kirjeen luonnostelussa. == Lähteet == Luokka:Paavien kiertokirjeet Luokka:1991 Luokka:Katolinen yhteiskuntaoppi Luokka:Johannes Paavali II
Nälkäpäivä (lyhytelokuva)

Nälkäpäivä on suomalaisen indie-elokuvaryhmä Anti-Teatterin valmistama lyhytelokuva, joka julkaistiin vuonna 2003. Elokuva on yhtiön kolmas. Nälkäpäivästä julkaistiin HD -remasteroitu versio helmikuussa 2012. == Juoni == Kahvitauko-elokuvasta tuttu Setä-Samuli saapuu erään Nakkikioskin luokse tilaamaan nakkia ja maitoa. Paikalla olevat eläinaktivistit ja homojen edustaja alkavat ärsyttää Samulia. Kun Samuli oli melkein syömässä nakin, homojen edustaja tuuppaa Samulia, jonka seurauksena Samuli pudottaa nakkinsa maahan. Samuli hermostuu ja heittää maidon homoa päin, joka sytyttää tämän tuleen. Alkaa tulitaistelu. Samuli tappaa kaikki paikalla olevat ja käy viimeisen taistelun nakkimyyjää vastaan. Samuli lyö myyjältä ensin käden irti ja myöhemmin kasvosta palan. Taistelun jälkeen Samuli alkaa juoda olutta. ==Lähteet== Luokka:Suomalaiset lyhytelokuvat Luokka:Vuoden 2003 suomalaiset elokuvat
Kerskakulutus

Kerskakulutus tarkoittaa sellaista kuluttamisen muotoa, jossa taloudellista valtaa omaavat henkilöt osoittavat hankkimillaan luksustuotteilla varakkuuttaan. Kerskakulutuksellaan kuluttajat haluavat hankkia tai ylläpitää saamaansa sosiaalista arvostusta. Kerskakulutus-käsite on peräisin sosiologi ja taloustieteilijä Thorstein Veblenin teoksista. == Katso myös == * Statussymboli * Veblenin hyödyke Luokka:Sosiologia Luokka:Taloustiede Luokka:Konsumerismi